作者：无名氏
词牌/韵律：千春词

paragraphs: 瞿岭云齐，建溪源远，庆衍英奇。
且机乘天巧，臣贤主圣，后光同日月以为期。
千戴相逢，一朝盛事，自昔人夸今见之。
催归诏，要领班宸殿，捧万年卮。
嘻嘻。
莫道春迟。
已著梅梢第一枝。
映紫荷持橐，星辰步武，黄金横带，朝夕论思。
不但斯时，重恢事业，整顿乾坤弘所施。
洪钧转，虽寒根雪谷，物物生辉。